*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*51. számú előterjesztés*

Bátaszék Város Önkormányzata Képviselő-testületének 2019. február 27-én,

16 órakor megtartandó ülésére

*Döntés szennyvízközmű rekonstrukciós pályázat benyújtásáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2019.02.26. |

# *Tisztelt Képviselő-testület!*

Az Innovációs és Technológiai Minisztérium egyedi támogatási lehetőséget hirdetett a Zöldgazdaság Finanszírozási Rendszer fejezeti kezelésű előirányzat terhére 5 milliárd Ft értékben a víziközmű rendszereket működtető infrastruktúra tekintetében energiatakarékos eszközök, berendezések beszerzésére, technológiák alkalmazására, továbbá megújuló energetikai beruházásokra, melyek az energiatakarékosság fokozását és az üvegházhatású gázkibocsátás csökkentését eredményezik.

A támogatás igénybevételére jogosultak köre:

A Magyar Energetikai és Közmű-szabályozási Hivatal által kiadott hatályos víziközmű-szolgáltatói engedéllyel és működési engedéllyel rendelkező gazdasági társaság ellátásért felelőssel közösen alkotott konzorciuma.

A támogatással érintett, eszközbeszerzésre irányuló fejlesztés teljes költsége 50 % önrészből (saját forrás) és 50 %, de legfeljebb 250 millió Ft vissza nem térítendő támogatásból (a továbbiakban: támogatás) áll.

Az egyedi támogatás keretében az alábbi eszközbeszerzéshez kapcsolódó tevékenységek támogathatóak:

• Nem megfelelő hatásfokú szivattyúk cseréje, mely a meglévő állapothoz képest energetikai szempontból legalább 10 %-os megtakarítást eredményez.

• Szennyvíztisztító-telepi fúvóberendezések cseréje, mely a meglévő állapothoz képest energetikai szempontból legalább 5 %-os megtakarítást eredményez.

• Szennyvíziszap-víztelenítő berendezések cseréje, mely a meglévő állapothoz képest energetikai szempontból legalább 5 %-os megtakarítást eredményez.

• A technológiához kapcsolódó meghajtók beszerzése/cseréje, mely a meglévő állapothoz képest energetikai szempontból legalább 10 %-os megtakarítást eredményez.

• A hajtás szabályzás eszközei (frekvenciaváltók) beszerzése/cseréje, mely a meglévő állapothoz képest energetikai szempontból legalább 10 %-os megtakarítást eredményez.

• Amennyiben a támogatható szivattyú cserék, fúvó cserék, vagy víztelenítő berendezés cserék meghajtók beszerzésével/cseréjével, vagy hajtás szabályozók beszerzésével/cseréjével párosulnak, a fejlesztéssel a meglévő állapothoz képest energetikai szempontból legalább 15 %-os megtakarítást kell elérni.

• Biogáz felhasználás hatékonyságának javítása, mely a meglévő állapothoz képest energetikai szempontból legalább 10 %-os megtakarítást eredményez.

• Technológiai villamosenergia-mérő eszközök beszerzése, technológiai villamosenergia-mérő rendszer kialakítása, mely a meglévő állapothoz képest energetikai szempontból legalább 10 %-os megtakarítást eredményez.

Támogatható továbbá energia-megtakarítást eredményező, napelemes rendszer telepítését megvalósító tevékenységek az alábbiak szerint:

• Napelemek alkalmazása autonóm (hálózatra nem kapcsolódó) villamosenergia-termelés céljából, kizárólag víziközmű-rendszerhez kapcsolódóan.

A támogatási igény kizárólag 2019. február 01-től 2019. február 28-ig tartó időszakban nyújtható be.

Az egyedi támogatási kérelmek a beérkezés sorrendjében folyamatosan kerülnek feldolgozásra.

Az egyedi támogatási kérelmekkel kapcsolatos miniszteri döntés meghozatalára várhatóan 2019. június 30. napjáig kerül sor.

A támogatást igénylőnek a támogatott fejlesztést a támogatási összeg folyósításának napjától számított 2 éven (24 hónapon) belül meg kell valósítania.

A Támogatást igénylő a támogatásból megvalósuló fejlesztés fenntartását a Támogatási igényben megjelölt helyen 3 (három) évig köteles biztosítani.

Bátaszék város közigazgatási területén a szennyvíz elvezető hálózaton összesen 11 szennyvíz átemelő állomás működik. Az átemelők közül több olyan van, melyekben a szennyvíz szivattyúk igen nagy igénybevételnek vannak kitéve, és jelenleg már nem üzembiztosak, cserére szorulnak annak érdekében, hogy havária helyzetek ne fordulhassanak lelő.

A pályázat megvalósulása során nő az önkormányzat eszközvagyon értéke, de mindezeken túl sokkal fontosabb, hogy az ellátás biztonsága újra 100%-osnak mondható a város érintett területén.

Elképzeléseink szerint a gépek vásárlásához szükséges önerőt az ERÖV Víziközmű Zrt. és az Önkormányzat közösen vállalná.

Átemelő szivattyúk esetén a beruházás teljes költsége nettó 8.080.800,-Ft. Az önerő (4.040.400,-Ft) megoszlása: ERÖV Víziközmű Zrt. 2.280.000,-Ft, Önkormányzat 1.760.000,-Ft.

Szennyvíz tisztító telep esetén a légbefúvók beruházásának teljes költsége nettó 8.710.000,-Ft. Az önerő (4.355.000,-Ft) megoszlása: ERÖV Víziközmű Zrt. 0,-Ft, Önkormányzat 4.355.000,-Ft.

Az Önkormányzatot terhelő önerő összege nettó 6.115.000,-Ft.

Az E.R.Ö.V. Egyesült Regionális Önkormányzati Víziközmű Zrt. elkészítette konzorciumi együttműködési megállapodást.

A Konzorcium vezetőjének a Megállapodás aláírásával a Tagok az E.R.Ö.V. Egyesült Regionális Önkormányzati Víziközmű Zrt.-t választják.

Javasoljuk a konzorciumi együttműködési megállapodás jóváhagyását.

Az előterjesztés melléklete: konzorciumi együttműködési megállapodás, pályázat szakmai dokumentuma.

***H a t á r o z a t i j a v a s l a t :***

**„Zöldgazdaság Finanszírozási Rendszer” elnevezésű fejezeti kezelésű előirányzatra támogatási kérelem benyújtására**

Bátaszék Város Önkormányzatának Képviselő-testülete;

1. egyetért azzal, hogy az ERÖV Zrt.-vel konzorciumi partnerségben támogatási kérelem kerüljön benyújtásra az Innovációs és Technológiai Minisztérium által 2018. évben a Zöldgazdaság Finanszírozási Rendszer (ÁHT: 338306) fejezeti kezelésű előirányzat terhére a Víziközművek Energiahatékonyságának Fejlesztése címen meghirdetett Egyedi támogatási lehetőségre az önkormányzat tulajdonában álló szennyvízátemelő szivattyúk és a szennyvíz tisztító telep esetén a légbefúvók cseréjére;
2. a támogatási kérelem benyújtásához az önkormányzat 2020. évi költségvetésében nettó 6.115 eFt önerőt biztosít, melyből 3.146 e Ft összeget a szennyvízrendszer használatáért befolyó használati díj terhére, míg 2.969 eFt összeget saját forrásból biztosít;
3. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására,
4. felhatalmazza a város polgármesterét a pályázat előkészítéséhez és benyújtásához szükséges okiratok, valamint a Konzorciumi-megállapodás aláírására.

*Határidő:* 2019. február 28.

*Felelős*: Kondriczné dr. Varga Erzsébet jegyző

*Határozatról értesül*: ERÖV Zrt.

 Bátaszéki KÖH városüz. iroda

Bátaszéki KÖH pénzügyi iroda

 irattár